
DR.30.10.2008 85 
 
 
dibuat rayuan dan seumpamanya, sedangkan mereka duduk di kampung itu, di kebun itu.  
Memang polis tahu bahawa mereka memang menggunakan senjata api itu untuk menjaga 
musuh-musuh tanaman mereka.   

Jadi apakah Yang Berhormat boleh menjamin bahawa polis supaya jangan 
mengambil sikap menyusahkan permohonan ini tetapi kalau jelas maknanya anaknya itu 
memang duduk di situ, di kampung itu untuk menjaga kebun mereka itu, jadi apa 
masalahnya tanpa menolak dan terpaksa membuat rayuan demi rayuan.  Saya harap ini 
mendapat pertimbangan Yang Berhormat kerana masalah ini saya bawa ke dalam Parlimen 
ini mewakili rata-rata orang-orang kampung yang menghadapi masalah menyerahkan 
senjata api mereka kepada waris-waris mereka untuk menjaga kebun-kebun mereka.  
Terima kasih. 

Dato' Chor Chee Heung:  Terima kasih Yang Berhormat.  Untuk makluman Yang 
Berhormat, pemilikan senjata api bukanlah satu hak yang boleh diwarisi tetapi diluluskan 
berdasarkan kepada kelayakan individu.  Saya faham, saya pun juga menerima begitu 
banyak permintaan dan aduan supaya permohonan mereka ini diluluskan, tetapi ini adalah 
di luar bidang kuasa saya sebab selepas kita meneliti akta tersebut, kita tahulah, kita faham 
bahawa untuk memiliki senjata api kita perlu memenuhi begitu banyak syarat, iaitu sama 
ada hendak mencegah musuh tanaman kita perlu mengadakan tanah-tanah yang 
mencukupi ataupun bila seorang bapa telah pun uzur sudah tua tetapi dia sayang hendak 
bagi balik senjata api kepada pihak kerajaan. 

So, mereka ini memohon dengan sewenang-wenangnya supaya anak dia dapat 
memiliki senjata api.  Ini adalah masalah-masalah kita sentiasa berhadapan, tetapi walau 
bagaimanapun setiap kali terdapat orang yang ingin membuat permohonan biarlah sebagai 
Ahli Parlimen kita memberi sokongan kuat sekali.  Saya ingin memberi jaminan bahawa 
pihak polis bukan sengaja hendak menyusahkan pemohon-pemohon tetapi lebih menjurus 
kepada kelayakan, sama ada layak atau tidak untuk memiliki senjata api dan tidak 
bermaksud bahawa bapa mempunyai lesen, anak juga harus diberikan lesen.  Sekian, 
terima kasih. 

Yang Berhormat Ipoh Timur, sebelum itu Yang Berhormat Arau minta kementerian 
agar segera menubuhkan Institut Latihan Pegawai Keselamatan untuk melatih pegawai-
pegawai keselamatan untuk keperluan dalam negara.  Oleh itu kementerian tidak perlu 
mengambil pengawal keselamatan daripada negara luar khususnya dari Nepal.  Ini akan 
meningkatkan lagi tahap keselamatan di Malaysia.  Tuan Yang di-Pertua, kementerian 
mengambil maklum mengenai cadangan Yang Berhormat tersebut, walau bagaimanapun 
buat masa ini sebuah akademi keselamatan telah pun ditubuhkan di bawah Persatuan 
Perkhidmatan Kawalan Keselamatan Malaysia yang berfungsi untuk melatih pengawal 
keselamatan di Malaysia. 

Penambahbaikan terhadap akademi dan modul kursus juga telah dilakukan dari 
masa ke semasa untuk meningkatkan lagi imej dan memastikan pengawal keselamatan 
tempatan sentiasa kompeten.  Ini bagi mengelakkan kebergantungan industri terhadap 
pengawal keselamatan daripada negara luar.  Sehingga kini terdapat 3% sahaja pengawal 
keselamatan warganegara Nepal berkhidmat di negara kita.  Untuk makluman lanjut, 
akademi ini adalah bertapak di Bangi dan dijalankan secara swasta.  Yang Berhormat Ipoh 
Barat ingin tahu mengapakah kerajaan tidak meluluskan permohonan HINDRAF sebagai 
sebuah persatuan sah yang telah pun dikemukakan kepada kerajaan pada bulan Oktober 
tahun lalu.  Persatuan ini perlu disahkan kerana ia tidak mengganggu keamanan negara. 

Tuan Yang di-Pertua, Yang Berhormat Menteri Dalam Negeri telah pun 
mengisytiharkan HINDRAF sebagai sebuah pertubuhan haram berkuat kuasa 15 Oktober 
2008.  Pengisytiharan ini dilakukan oleh kerajaan setelah berpuas hati terhadap semua 
fakta dan bukti yang menunjukkan HINDRAF telah menggugat ketenteraman awam, 
keselamatan dan keharmonian kaum di negara ini.  

Tuan N. Gobalakrishnan [Padang Serai]:  [Bangun] 

Dato' Chor Chee Heung:  Pengharaman pertubuhan ini dilaksanakan oleh Yang 
Berhormat Menteri Dalam Negeri mengikut kuasa yang telah diperuntukkan di bawah 



Jadi apakah Yang Berhormat boleh menjamin bahawa polis supaya jangan mengambil sikap menyusahkan permohonan ini tetapi kalau jelas maknanya anaknya itu memang duduk di situ, di kampung itu untuk menjaga kebun mereka itu, jadi apa masalahnya tanpa menolak dan terpaksa membuat rayuan demi rayuan. Saya harap ini mendapat pertimbangan Yang Berhormat kerana masalah ini saya bawa ke dalam Parlimen ini mewakili rata-rata orang-orang kampung yang menghadapi masalah menyerahkan senjata api mereka kepada waris-waris mereka untuk menjaga kebun-kebun mereka. Terima kasih. Dato' Chor Chee Heung: Terima kasih Yang Berhormat. Untuk makluman Yang Berhormat, pemilikan senjata api bukanlah satu hak yang boleh diwarisi tetapi diluluskan berdasarkan kepada kelayakan individu. Saya faham, saya pun juga menerima begitu banyak permintaan dan aduan supaya permohonan mereka ini diluluskan, tetapi ini adalah di luar bidang kuasa saya sebab selepas kita meneliti akta tersebut, kita tahulah, kita faham bahawa untuk memiliki senjata api kita perlu memenuhi begitu banyak syarat, iaitu sama ada hendak mencegah musuh tanaman kita perlu mengadakan tanah-tanah yang mencukupi ataupun bila seorang bapa telah pun uzur sudah tua tetapi dia sayang hendak bagi balik senjata api kepada pihak kerajaan. So, mereka ini memohon dengan sewenang-wenangnya supaya anak dia dapat memiliki senjata api. Ini adalah masalah-masalah kita sentiasa berhadapan, tetapi walau bagaimanapun setiap kali terdapat orang yang ingin membuat permohonan biarlah sebagai Ahli Parlimen kita memberi sokongan kuat sekali. Saya ingin memberi jaminan bahawa pihak polis bukan sengaja hendak menyusahkan pemohon-pemohon tetapi lebih menjurus kepada kelayakan, sama ada layak atau tidak untuk memiliki senjata api dan tidak bermaksud bahawa bapa mempunyai lesen, anak juga harus diberikan lesen. Sekian, terima kasih. Yang Berhormat Ipoh Timur, sebelum itu Yang Berhormat Arau minta kementerian agar segera menubuhkan Institut Latihan Pegawai Keselamatan untuk melatih pegawai- pegawai keselamatan untuk keperluan dalam negara. Oleh itu kementerian tidak perlu mengambil pengawal keselamatan daripada negara luar khususnya dari Nepal. Ini akan meningkatkan lagi tahap keselamatan di Malaysia. Tuan Yang di-Pertua, kementerian mengambil maklum mengenai cadangan Yang Berhormat tersebut, walau bagaimanapun buat masa ini sebuah akademi keselamatan telah pun ditubuhkan di bawah Persatuan Perkhidmatan Kawalan Keselamatan Malaysia yang berfungsi untuk melatih pengawal keselamatan di Malaysia. Penambahbaikan terhadap akademi dan modul kursus juga telah dilakukan dari masa ke semasa untuk meningkatkan lagi imej dan memastikan pengawal keselamatan tempatan sentiasa kompeten. Ini bagi mengelakkan kebergantungan industri terhadap pengawal keselamatan daripada negara luar. Sehingga kini terdapat 3% sahaja pengawal keselamatan warganegara Nepal berkhidmat di negara kita. Untuk makluman lanjut, akademi ini adalah bertapak di Bangi dan dijalankan secara swasta. Yang Berhormat Ipoh Barat ingin tahu mengapakah kerajaan tidak meluluskan permohonan HINDRAF sebagai sebuah persatuan sah yang telah pun dikemukakan kepada kerajaan pada bulan Oktober tahun lalu. Persatuan ini perlu disahkan kerana ia tidak mengganggu keamanan negara. Tuan Yang di-Pertua, Yang Berhormat Menteri Dalam Negeri telah pun mengisytiharkan HINDRAF sebagai sebuah pertubuhan haram berkuat kuasa 15 Oktober 2008. Pengisytiharan ini dilakukan oleh kerajaan setelah berpuas hati terhadap semua fakta dan bukti yang menunjukkan HINDRAF telah menggugat ketenteraman awam, keselamatan dan keharmonian kaum di negara ini. Tuan N. Gobalakrishnan [Padang Serai]: [Bangun]. Dato' Chor Chee Heung: Pengharaman pertubuhan ini dilaksanakan oleh Yang Berhormat Menteri Dalam Negeri mengikut kuasa yang telah diperuntukkan di bawah.